BBC Two

BBC Two (frem til 1997 BBC2) er en britisk tv-kanal, eid av BBC. Kanalen var BBCs andre TV-kanal (den første var BBC One), og Storbritannias tredje bakkesendte tv-kanal. Den ble startet i 1964. I november 2004 hadde kanalen en seerandel på 6,6 prosent, mens i juli 2008 hadde den en seerandel på 8,1 prosent. Kanalen er, som alle de andre BBC-kanalene i Storbritannia, reklamefri, og er finansiert av det offentlige.

Historie
I 1962 konkluderte en rapport, Pilkington-rapporten, med at den tredje tv-kanalen i Storbritannia burde bli tildelt BBC. Man startet da med planleggingen av tv-kanalen, BBC2.

Kanalen skulle starte sine sendinger 20. april 1964, men ett strømbrudd en halvtime før programstart førte til at det oppsatte programmet ikke kom på luften. Kanalen kom på luften først på formiddagen dagen etter, og man sendte da det oppsatte programmet denne kvelden i stedet.

Av BBC ble det bestemt at serien Forsyte-sagaen skulle profilere kanalen fra starten av. Dette ble vellykket, og serien trakk seks millioner seere. Dette er høyt tall, med tanke på at bare ni millioner kunne ta inn kanalen.

I juli 1967 ble kanalen den første som startet å sende i farger, vi PAL-systemet. Kanalen ble den første i Europa som gjorde dette. BBC1 (nå BBC One) og ITV (en annen britisk tv-kanal som startet sine sendinger før BBC Two) fulgte etter i november samme år.

BBC Two anses å vise programmer for en smalere publikumsgruppe enn søsterkanalen BBC One. Noen ganger flyttes populære programmer på BBC Two til BBC One, noe som blant annet skjedde med Have I Got News for You og Little Britain.

Eksterne lenker


2
Kategori:Britiske TV-kanaler
Kategori:TV-kanaler etablert i 1964